ישראל באירוויזיון 2018

ישראל השתתפה באירוויזיון 2018 עם השיר "Toy" שבוצע על ידי נטע ברזילי. השיר זכה במקום הראשון עם 529 נקודות ובעקבות זאת, אירוויזיון 2019 התקיים בישראל ב-18 במאי 2019. ערך מורחב – הכוכב הבא לאירוויזיון 2018 המבצע נבחר על ידי תוכנית מציאות, הכוכב הבא לאירוויזיון 2018 ששודרה תחילה במסגרת שידורי קשת בערוץ 2, ולאחר פיצולו בקשת 12, הזוכה בה ייצג את ישראל באירוויזיון 2018. הגמר התקיים ב-13 בפברואר 2018 והורכב משני סבבים. בסיבוב הראשון ארבעת המועמדים הסופיים זווגו לזוגות. מכל דו-קרב המתמודד עם הציון הגבוה עבר לסיבוב השני. לאחר ההופעה האחרונה, כל חבר השופטים, למעט הראל סקעת, הצביע למתמודד אחד משני הנותרים. המתמודד עם רוב הקולות עבר לסיבוב השני. בנוסף למופעים, ארבעת המועמדים הסופיים ביצעו את השיר הזוכה באירוויזיון 2012 "Euphoria" שבוצע במקור על ידי Loreen ו-"Can't Hold Us" שבוצע במקור על ידי Macklemore, Ryan Lewis feat. Ray Dalton. בחירת השופטים: אסף אמדורסקי - נטע ברזילי קרן פלס - נטע ברזילי הראל סקעת - לא הצביע סטטיק - נטע ברזילי בן-אל תבורי - חן אהרוני הראל סקעת לא היה צריך להצביע משום שכבר הוחלט כי נטע ברזילי תינצל מהדחה. בסיבוב השני התמודדו שלושת המבצעים הנותרים מול השופטים והקהל. במהלך כל הופעה הקולות הועברו רק על ידי הצופים באמצעות אפליקציית mako הרשמי, ללא ציונים המופיעים על המסך. לאחר ההופעה האחרונה, כל שופט מסר את הצבעתו על ידי מתן 8, 10 ו-12 נקודות לשלושת המתמודדים הנותרים; 8 נקודות לאהוב עליהם פחות ו-12 נקודות לאהוב עליהם יותר. בנוסף, ארבע קבוצות שופטים התבקשו להצביע באותה שיטה. חברי ארבע קבוצות השופטים היו: קבוצה 1: שופטי כוכב נולד - גל אוחובסקי, מרגלית צנעני, צדי צרפתי. קבוצה 2: הזוכים של הכוכב הבא לאירוויזיון שייצגו את ישראל באירוויזיון בשלוש השנים האחרונות - נדב גדג', חובי סטאר, אימרי זיו. קבוצה 3: שופטי אייל גולן קורא לך - עדי ליאון, ירון אילן, יוסי גיספן. קבוצה 4: דנה גרוצקי וכותבים ומלחינים של שירי אירוויזיון ישראלים - דורון מדלי, קובי אושרת, צביקה פיק. בנוסף למופעים בסיבוב השני כללו הופעות אורח של "נמסטה" על ידי השופטים סטטיק ובן-אל תבורי ו"אולי נדבר" על ידי נציג ישראל באירוויזיון 2015 נדב גדג'. בחודש פברואר 2018, לאחר זכייתה של נטע ברזילי בתחרות "הכוכב הבא לאירוויזיון", נכתב לה השיר "Toy", שאיתו ייצגה את ישראל באירוויזיון 2018. בשבועות שלאחר זכיית ברזילי נשלחו למעלה מ-130 שירים לוועדה. מתוכם נבחרו 5 שהגיעו לידיה של נטע, בהם שיר שכתבה מארינה מקסימיליאן ושיר שכתבה נטע בעצמה "Bassa Sababa". לצורך בחירת השיר התכנסה ועדה, בה השתתפו נציגי כאן תאגיד השידור הישראלי יחד עם נציגי חברת טדי הפקות, בראשות טמירה ירדני, שהאזינה לחמשת השירים שעלו לשלב האחרון, ולבסוף נבחר השיר "Toy" שכתבו והלחינו דורון מדלי וסתיו בגר. עם פרסום השיר "Toy" באופן רשמי הפך למדורג במקום הראשון בגמר על פי רוב טבלאות ההימורים ברחבי העולם, ומחזיק במספר שיא של צפיות ביוטיוב ביחס לשאר השירים המתמודדים בתחרות (שיא שנשבר רק ב-2020 עם השיר Uno של רוסיה). אירוויזיון 2018 הוא הראשון ששודר בישראל על ידי התאגיד "כאן", לאחר סגירתה של רשות השידור כשנה קודם לכן. בעוד שהאירוויזיון הקודם היווה את השלב החותם בשידורי הערוץ הראשון, שידורי הגמר של האירוויזיון היוו את סיום תקופת ההרצה של תאגיד השידור הישראלי וערוץ כאן 11. שידור גמר התחרות זכה לפופולריות רבה בישראל וקיבל חשיפה לכ-2 מיליון צופים בשיא בערוץ כאן 11 וערוצים הדיגיטליים של תאגיד השידור הישראלי, שלא נראתה מאז אירוויזיון 1999. לראשונה מאז אירוויזיון 1993 (אז שידר דניאל פאר), חצאי הגמר והגמר לוו בפרשנות שידור טלוויזיונית מאולפן תאגיד השידור במודיעין, בדומה לאופן המקובל בשידורי האירוויזיון במדינות אחרות. בחצי הגמר הראשון הפרשנים היו אסף ליברמן והסטנדאפיסטית שיר ראובן. בחצי הגמר השני הפרשנים היו גואל פינטו ואיתי הרמן. את הגמר ליוו ארז טל ועידית הרשקוביץ. לוסי איוב, המגישה הערבייה-ישראלית נבחרה לראשונה על ידי תאגיד השידור הישראלי למסור את תוצאות הניקוד הישראלי לשירי אירוויזיון 2018 (ובכך החליפה את עופר נחשון, שעשה זאת, עבור רשות השידור, מאז 2009). דבר שגרם להד תקשורתי עקב תגובתה של שרת התרבות מירי רגב במחאה על כך שאיוב החליטה לדבר בשידור הבינלאומי גם בערבית וגם לא אזכרה את ירושלים. נטע ברזילי הופיעה בסדר ה-7 על הבמה, אחרי ליטא ולפני בלארוס. בחצי הגמר ישראל זכתה במקום ה-1 עם 283 נקודות, ועלתה עם 9 מדינות נוספות לגמר. נטע ברזילי הופיעה בסדר ה-22 על הבמה (מקום שנחשב כאחד הטובים), אחרי הונגריה ולפני הולנד. ישראל ניצחה בתחרות והגיעה למקום ה-1 עם 529 נקודות. חמשת החברים בצוות השיפוט הישראלי היו: איה כורם (יושבת ראש חבר השופטים) - זמרת, פזמונאית (צוות השיפוט בחצי גמר 1). אליקו – שדרן רדיו. דפנה לוסטיג – עיתונאית, שדרנית רדיו, מנחת טלוויזיה. יעקב למאי – מפיק מוזיקלי, מעבד. גל אוחובסקי – עיתונאי. חגי אוזן – עיתונאי, מפיק, מנהל אמן אישי (צוות השיפוט בגמר). מדיה וקבצים בנושא ישראל באירוויזיון 2018 בוויקישיתוף אתר האינטרנט הרשמי של הכוכב הבא לאירוויזיון 2018 Netta - TOY - Israel - Official Music Video - Eurovision 2018, סרטון באתר יוטיוב Netta - Toy - Israel - LIVE - First Semi-Final - Eurovision 2018, סרטון באתר יוטיוב ישראל באירוויזיון 2018, סרטון באתר יוטיוב חצי גמר: ישראל 2018, באתר esc history גמר: ישראל 2018, באתר esc history כפרה עליה: נטע היא המנצחת הגדולה של אירוויזיון 2018, סרטון באתר יוטיוב אירוויזיון 2018 רגע לפני, סרטון באתר יוטיוב הצצה בלעדית: נטע כפרה עליה, סרטון באתר יוטיוב נטע בגירסא אקוסטית - NETTA Preforms an acoustic version of TOY, סרטון באתר יוטיוב כאן אומרים תודה לנטע - הזוכה הגדולה של אירוויזיון 2018, סרטון באתר יוטיוב הדרמה של האירוויזיון: רגע הזכייה של נטע ברזילי, סרטון באתר יוטיוב מסיבת עיתונאים ראיון נטע ברזילי עברית, סרטון באתר יוטיוב הצצה בלעדית: נטע כפרה עליה, סרטון באתר יוטיוב הלילה הגדול של נטע - בלעדי מאחורי הקלעים של האירויזיון Netta - TOY - Israel, סרטון באתר יוטיוב Winner's Press Conference with Netta from Israel - Eurovision Song Contest 2018, סרטון באתר יוטיוב נטע, כפרה עליה - הרגעים הנדירים בדרך לניצחון באירוויזיון 2018, סרטון באתר יוטיוב אירופה לשלוש דקות - נטע מביאה את האירווזיון הביתה - פרק 12, סרטון באתר יוטיוב "Toy" - השיר שייצג את ישראל באירוויזיון, באתר ‏מאקו‏, 25 בפברואר 2018 ערן סויסה, באסה סבבה: האזינו לחדש של נטע ברזילי, באתר ישראל היום, 1 בפברואר 2019 ערן סויסה, לוסי איוב במקום עופר נחשון, באתר ישראל היום, 22 בפברואר 2018 שרת התרבות מירי רגב דורשת התערבות ממשלתית באירוויזיון 2019, באתר וואלה, 16 ביוני 2018 נטע ברזילי העפילה לגמר: "תודה אירופה, כפרה עליכם!", באתר טיים אאוט, ‏2018-05-09 Detailed voting results SF1 מלכת אירופה: נטע ברזילי ניצחה בגמר האירוויזיון, באתר וואלה, 12 במאי 2018 Detailed voting results GF Groot, Evert (30 באפריל 2018). "Exclusive: They are the expert jurors for Eurovision 2018". eurovision.tv. European Broadcasting Union. נבדק ב-30 באפריל 2018. {{cite web}}: (עזרה)